wannaphong/clean_thaiwikipedia huggingface dataset:
# รายชื่อนายกรัฐมนตรีสเปน
นี่คือรายชื่อนายกรัฐมนตรีสเปน
สาธารณรัฐสเปนที่ 2 (19311939)
รัฐบาล:

 รูป นาม สมัย พรรคการเมือง รัฐบาล การเลือกตั้ง ประมุขแห่งรัฐ        นืเซโต อัลกาล่า-ซาโมรา 1931 1931  DLR / PRP Alcalá-Zamora   60px  1931 65px มานูเอล อาซัญญา 1931 1931  AR Azaña I   1931 1933 Azaña II  นืเซโต อัลกาล่า-ซาโมรา60px 1933 1933 Azaña III  65px อเลฮานโดร เลอร์รูซ์ 1933 1933  PRR Lerroux I   65px ดิเอโก มาร์ติเนซ บาร์ริโอ 1933 1933  PRR Mnez. Barrio I   65px อเลฮานโดร เลอร์รูซ์ 1933 1934  PRR Lerroux II  1933  1934 1934 Lerroux III 65px ริคาร์โด แซมเปอร์ 1934 1934  PRR Samper  65pxอเลฮานโดร เลอร์รูซ์ 1934 1935  PRR Lerroux IV   1935 1935 Lerroux V  1935 1935 Lerroux VI  65px วากีน ชาปาปริเอตา 1935 1935  อิสระ Chapaprieta I   1935 1935 Chapaprieta II 65px มานูเอล ปอร์เตลา วาลลาดาเรส 1935 1935  อิสระ Portela I   1935 1936 PCD Portela II  65px มานูเอล อาซัญญา 1936 1936  IR Azaña IV  1936  65px ออกุสโต บาร์เซีย แทรลเลส 1936 1936  IR Barcía Trelles(interim) มานูเอล อาซานญ่า60px  65px ซานติอาโก คาซาเรส กีโรกา 1936 1936  IR Casares Quiroga   65px ดิเอโก มาร์ติเนซ บาร์ริโอ 1936 1936  UR Mnez. Barrio II   65px โฆเซ กิราล 1936 1936  IR Giral   65px ฟรานซิสโก ลาร์โก คาบาลเลโร 1936 1936  PSOE L. Caballero I   1936 1937 L. Caballero II  65px ฆวน เนกริน 1937 1938  PSOE Negrín I   1938 1939 Negrín II  65px โฆเซ มิอาฆา 1939 1939  กองทัพ NationalDefenceCouncil   60px 

สเปนภายใต้การนำของฟรังโก (19361975)
รัฐบาล:

 รูป นาม สมัย พรรคการเมือง รัฐบาล การเลือกตั้ง ประมุขแห่งรัฐ       65px ฟรันซิสโก ฟรังโก 1938 1939  ขบวนการแห่งชาติ Franco I   ฟรันซิสโก ฟรังโก60px  1939 1945 Franco II  1945 1951 Franco III 1951 1957 Franco IV 1957 1962 Franco V  1962 1965 Franco VI 1965 1969 Franco VII 1969 1973 Franco VIII 65px ลุยส์ การ์เรโร บลังโก 1973 1973  ขบวนการแห่งชาติ Carrero Blanco    65px การ์โลส อาเรียส นาบาร์โร 1973 1975  ขบวนการแห่งชาติ Arias Navarro I   

 ราชอาณาจักรสเปนฟื้นฟู 

 ราชาธิปไตยภายใต้รัฐธรรมนูญ 

ราชาธิปไตยภายใต้รัฐธรรมนูญ  เป็นระบอบการปกครองในปัจจุบันของสเปน ก่อตั้งขึ้นเมื่อ ค.ศ. 1977

 #  รูป  รายชื่อ  เริ่มวาระ  สิ้นสุดวาระ  พรรคการเมือง 73  75px  อาโดลโฟ ซัวเรซ กอนซาเลซ  15 มิถุนายน 1977  25 กุมภาพันธ์ 1981  สหภาพศูนย์ประชาธิปไตย 74  75px   เลโอโปลโด กัลโบ-โซเตโล อี บุสเตโล  25 กุมภาพันธ์ 1981  1 ธันวาคม 1982   สหภาพศูนย์ประชาธิปไตย 75  75px   เฟลิเป กอนซาเลซ มาร์เกซ  2 ธันวาคม 1982  5 พฤษภาคม 1996   พรรคแรงงานสังคมนิยมสเปน 76  75px   โฆเซ มาริอา อัซนาร์ โลเปซ  5 พฤษภาคม 1996  17 เมษายน 2004  พรรคประชาชน 77  75px   โฆเซ ลุยส์ โรดริเกซ ซาปาเตโร 17 เมษายน 2004  21 ธันวาคม 2011   พรรคแรงงานสังคมนิยมสเปน 78  75px   มาเรียโน ราฆอย เบรย์  21 ธันวาคม 2011  1 มิถุนายน 2018  พรรคประชาชน 79  75px   เปโดร ซันเชซ เปเรซ-กัสเตฆอน   1 มิถุนายน 2018  ปัจจุบัน   พรรคแรงงานสังคมนิยมสเปน

เชิงอรรถ
# กรุสมบัติกอลมาร์
กรุสมบัติกอลมาร์  เป็นกรุสมบัติมีค่าที่ฝังไว้โดยชาวยิวในช่วงเวลาระหว่างที่เกิดกาฬโรคระบาดในยุโรป กรุสมบัติขุดพบในปี ค.ศ. 1863 ในผนังของบ้านยุคกลางที่ถนนรูเดฌุอิฟ (rue des Juifs) ที่เมืองกอลมาร์ในแคว้นอาลซัส ประเทศฝรั่งเศส เชื่อกันว่าสมบัติบางชิ้นถูกขายไปก่อนหน้าที่จะได้รับการบันทึกอย่างเป็นทางการ ปัจจุบันสมบัติที่ขุดได้จากกรุสมบัติกอลมาร์ส่วนใหญ่ตั้งแสดงอยู่ที่พิพิธภัณฑ์กลูว์นีในประเทศฝรั่งเศส รายละเอียดเพิ่งได้รับการตีพิมพ์ในปี ค.ศ. 1999 เมื่อมีการแสดงนิทรรศการที่กอลมาร์Treasures of the plague: Marian Campbell describes a remarkable discovery that throws a tragic light on Jewish life in 14th-century Europe, Sept, 2007, by Marian Campbell, Apollo

สมบัติที่พบในกรุประกอบด้วยแหวนแต่งงานอย่างเป็นทางการแบบยิวซึ่งเป็นศิลปะประกอบการพิธีของยิวที่หาดูได้ยาก ที่มีหัวแหวนที่มีลักษณะเหมือนเรือนเล็ก ๆ แทนที่จะเป็นหัวแหวนที่ทำด้วยอัญมณี ตามที่ระบุไว้ในกฎของศาสนายูดายว่าแหวนแต่งงานจะต้องทำด้วยทองเพียงอย่างเดียว สิ่งอื่น ๆ ในกรุก็มีเหรียญเงิน, เครื่องช้อนส้อมที่ทำด้วยเงิน และ เครื่องประดับที่ทำด้วยทองและเงิน รวมทั้งหัวเข็มขัดอันงดงาม และ แหวนเงินอีกสิบห้าวงIn Laudem Hierosolymitani: Studies in Crusades and Medieval Culture in Honour of Benjamin Z. Kedar, by Iris Shagrir, Ronnie Ellenblum, Jonathan Simon Christopher Riley-Smith, Jonathan Riley-Smith, B. Z. Ḳedar
Contributor Iris Shagrir, Ronnie Ellenblum, Jonathan Riley-Smith, Ashgate Publishing, Ltd., 2007, p. 277 ff.
# ท่าอากาศยานคิตะกีวชู
ท่าอากาศยานคิตะกีวชู  เป็นท่าอากาศยานระดับ 2 ตั้งอยู่ 3 กิโลเมตร จากชายฝั่งเมืองคิตะกีวชู จังหวัดฟูกูโอกะ ประเทศญี่ปุ่น เป็นท่าอากาศยานที่สร้างขึ้นบนเกาะเทียม ทางตะวันตกของทะเลในเซโตะ เปิดบริการครั้งแรกในวันที่ 16 มีนาคม พ.ศ. 2549 ภายใต้ชื่อว่า ท่าอากาศยานนิวคิตะกีวชู ก่อนที่จะเปลี่ยนชื่อเป็นอย่างปัจจุบันในปี พ.ศ. 2551

ท่าอากาศยานคิตะกีวชูเป็นหนึ่งในสี่ท่าอากาศยานในญี่ปุ่น ที่ปฏิบัติการ 24 ชั่วโมง (หลังจากท่าอากาศยานชินชิโตเซะ ท่าอากาศยานนานาชาติคันไซ และท่าอากาศยานนานาชาติชูบุเซ็นแทรร์)

 สายการบินและจุดหมายปลายทาง 
 เจแปนแอร์ไลน์ (โตเกียว-ฮาเนดะ)
 เจแปนทรานโอเชียนแอร์ (โอกินาวะ)
 เชจูแอร์ (โซล-อินช็อน)
 สตาร์ไฟเออร์ (โตเกียว-ฮาเนดะ)
# เทศบาลเมืองบัวใหญ่
เทศบาลเมืองบัวใหญ่ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอบัวใหญ่ จังหวัดนครราชสีมา มีพื้นที่ 10.626 ตารางกิโลเมตร ครอบคลุมพื้นที่บางส่วนของตำบลบัวใหญ่ มีประชากรในปี พ.ศ. 2560 จำนวน 13,978 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลเมืองบัวใหญ่ ระบบสถิติทางการทะเบียน กรมการปกครอง

 ประวัติ 
เมืองบัวใหญ่เป็นเทศบาลเก่าแก่มากเทศบาลหนึ่ง ซึ่งแต่เดิมเป็นสุขาภิบาลตำบลบัวใหญ่ ต่อมาเมื่อวันที่ 20 กุมภาพันธ์ พ.ศ. 2500 มีพระกฤษฎีกายกฐานะสุขาภิบาลบัวใหญ่ เป็นเทศบาลตำบลบัวใหญ่ จนกระทั่งเมื่อวันที่ 13 กุมภาพันธ์ พ.ศ. 2547 กระทรวงมหาดไทยได้ประกาศเปลี่ยนแปลงจาก เทศบาลตำบลบัวใหญ่เป็นเทศบาลเมืองบัวใหญ่ มีคณะผู้บริหารประกอบด้วยนายกเทศมนตรี รองนายกเทศมนตรี 3 คน และสมาชิกสภาเทศบาล 18 คน 

 ที่ตั้งและอาณาเขต 
เทศบาลเมืองบัวใหญ่ ตั้งอยู่ที่ตำบลบัวใหญ่ อำเภอบัวใหญ่ จังหวัดนครราชสีมา มีสำนักงานตั้งอยู่เลขที่ 52 ทางหลวงแผ่นดินหมายเลข 202 ตำบลบัวใหญ่ อำเภอบัวใหญ่ จังหวัดนครราชสีมา ด้านหลังของสำนักงานติดกับโรงเรียนเทศบาล 3 (บ้านหนองม่วง) ด้านทิศเหนืออยู่ติดกับสนามกีฬากลางอำเภอบัวใหญ่ และหมู่บ้านดีพร้อม ด้านทิศใต้อยู่ติดกับสถานที่ก่อสร้างโรงงานอะไหล่ยนต์บัวใหญ่

เทศบาลเมืองบัวใหญ่มีพื้นที่ 10.626 ตารางกิโลเมตร ตามประกาศกระทรวงมหาดไทยเรื่องเปลี่ยนแปลงฐานะเทศบาลเมืองบัวใหญ่ เมื่อวันที่ 13 กุมภาพันธ์ พ.ศ. 2547 กำหนดเขตเทศบาลเมืองบัวใหญ่ไว้ดังนี้ คือ
 ทิศเหนือ ติดต่อกับบ้านน้ำอ้อม บ้านโคกป่าตอง บ้านสวนผัก อบต.บัวใหญ่ 
 ทิศใต้ ติดต่อกับทุ่งนาบ้านหัวหนอง อบต.บัวใหญ่
 ทิศตะวันออก ติดต่อกับบ้านห้วย บ้านดอนฆ่าเสือ ทุ่งนา อบต.กุดจอก 
 ทิศตะวันตก ติดต่อกับบ้านหนองแวง บ้านหันน้อย ทุ่งนา อบต.หนองแจ้งใหญ่

 ประชากรและชุมชน 
จำนวนประชากรตามสถิติการทะเบียนราษฎร ณ วันที่ 31 ธันวาคม พ.ศ. 2552 มีทั้งสิ้น 14,599 คน เป็นชาย 7,092  คน เป็นหญิง 7,507  คน มีจำนวนบ้านเรือน 5,571 หลังคาเรือน ความหนาแน่นประมาณ 476.32 หลังคาเรือน/ตารางกิโลเมตร 

เดิมมีการจัดตั้งชุมชนทั้งหมด 21 ชุมชน ต่อมาเมื่อปี พ.ศ. 2547 ได้มีการจัดตั้งชุมชนขึ้นใหม่เพิ่มอีก 1 ชุมชน รวมทั้งหมดเป็น 22 ชุมชน โดยภายในชุมชนได้กำหนดให้มีการเลือกตั้งคณะกรรมการชุมชนขึ้นทุก 2 ปี คณะกรรมการชุมชนจะเป็นกลุ่มบุคคลที่เป็นตัวแทนประชาชนในการบริหารและจัดการด้านต่าง ๆ ภายในชุมชน เป็นผู้ประสานความต้องการของชุมชนนำเสนอต่อเทศบาลเพื่อให้การตอบสนองความต้องการของประชาชนในชุมชน ได้อย่างถูกต้อง นอกจากนี้ชุมชนทั้ง 22 ชุมชน ได้มีการประสานงานกันโดยผ่านเครือข่ายคณะกรรมการชุมชน

การดำเนินกิจการเทศพาณิชย์ของเทศบาลเมืองบัวใหญ่ มี 2 ประเภท คือ การประปา และการสถานธนานุบาล เป็นต้น
# เทศบาลเมืองนางรอง
เทศบาลเมืองนางรอง เป็นเทศบาลเมืองในอำเภอนางรอง จังหวัดบุรีรัมย์ ได้รับการยกฐานะเป็นเทศบาลเมือง เมื่อวันที่ 3 สิงหาคม พ.ศ. 2548ประกาศกระทรวงมหาดไทย เรื่อง เปลี่ยนแปลงฐานะเทศบาลตำบลเป็นเทศบาลเมือง ราชกิจจานุเบกษา เล่ม 122 ตอนพิเศษที่ 77 ง หน้า 9 วันที่ 7 กันยายน 2548 มีพื้นที่ครอบคลุมบางส่วนของตำบลนางรอง และบางส่วนของตำบลถนนหัก

 ภูมิศาสตร์ 
 อาณาเขต 
 ทิศเหนือ ติดต่อกับตำบลนางรอง และตำบลหนองยายพิมพ์ อำเภอนางรอง 
 ทิศใต้ ติดต่อกับตำบลสะเดาและตำบลนางรอง อำเภอนางรอง 
 ทิศตะวันออก ติดต่อกับตำบลถนนหัก และตำบลหนองยายพิมพ์ อำเภอนางรอง 
 ทิศตะวันตก ติดต่อกับตำบลหนองโบสถ์และตำบลนางรอง อำเภอนางรอง 

 สภาพภูมิอากาศ 
สภาพอากาศทั่วไป แบ่งออกเป็น 3 ฤดู
 ฤดูร้อน เริ่มตั้งแต่กลางเดือนกุมภาพันธ์เป็นต้นไป จนถึงกลางเดือนพฤษภาคม
 ฤดูฝน เริ่มตั้งแต่เดือนพฤษภาคมเป็นต้นไป จนถึงเดือนตุลาคม
 ฤดูหนาว เริ่มตั้งแต่เดือนตุลาคมเป็นต้นไป จนถึงเดือนกุมภาพันธ์

 การแบ่งเขตการปกครอง 
เทศบาลเมืองนางรองได้แบ่งชุมชนออกเป็น จำนวน 20 ชุมชนเว็บไซต์เทศบาลเมืองนางรอง อำเภอนางรอง เข้าถึงออนไลน์ได้ที่ http://nangrongmuni.go.th  ดังนี้

 ชุมชนวัดขุนก้อง
 ชุมชนวัดกลาง
 ชุมชนวัดร่องมันเทศ
 ชุมชนวัดป่าเรไร
 ชุมชนป่าตาเส็ง
 ชุมชนวัดถนนหัก
 ชุมชนบ้านเก่า
 ชุมชนวัดใหม่เรไรทอง
 ชุมชนหนองโพรง
 ชุมชนทุ่งแหลม
 ชุมชนหนองรี
 ชุมชนบ้านหนองกราด
 ชุมชนบ้านหนองเสม็ด
 ชุมชนบ้านจะบวก
 ชุมชนโคกหลวงพ่อ
 ชุมชนบ้านดอนแสลงพันธ์
 ชุมชนบ้านถนนหัก
 ชุมชนถนนหักพัฒนา
 ชุมชนวัดสวนป่ารักน้ำ
 ชุมชนวัดหัวสะพาน

 ศาสนาและวัฒนธรรม 
thumb|วัดตะวันตกนางรอง
ประชาชนในเขตเทศบาลเมืองนางรองส่วนใหญ่นับถือศาสนาพุทธ ในเขตเทศบาลเมืองนางรองมีวัดและสำนักสงฆ์ทั้งสิ้น 10 แห่ง โบสถ์คริสต์ 1 แห่ง

ในเขตเทศบาลเมืองนางรองมีภาษาถิ่นหลากหลายที่ใชสื่อสารในชีวิตประจำวันภาษาถิ่นไทยนางรอง (ไทยเบิ้ง) ซึ่งมีสำเนียงคล้ายภาษาถิ่นไทยโคราช นอกนั้นเป็นภาษาถิ่นไทยอีสาน เขมร ส่วย ปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมป็นอันหนึ่งอันเดียวกันเหมือนกับประเพณีท้องถิ่นอื่น ๆ ดังนี้
 ประเพณีสงกรานต์ วันที่ 12-13 เมษายน ของทุกปี จัดแข่งขันเรืออีโปงชิงถ้วยพระราชทานสมเด็จพระเทะรันราชสุดาฯแข่งขันเขียดขี่ขอน ประกวดกองเชียร์ รดน้ำดำหัวขอพรผู้สูงอายุ
 ประเพณีเข้าพรรษา วันเข้าพรรษาของทุกปี จัดประกวดต้นเทียน ประกวดธิดาเทียน และขบวนแห่เทียนพรรษา
 ประเพณีลอยกระทง วันขึ้น 15 ค่ำเดือน 12 จัดงานประเพณีลอยกระทง ประกวดขบวนแห่ ประกวดนางนพมาศ ประกวดกระทง
 ประเพณีขึ้นปีใหม่ วันที่ 1 มกราคมจัดงานทำบุญตักบาตร

 โครงสร้างพื้นฐาน 
 การศึกษา 
สถานศึกษาในเขตเทศบาลเมืองนางรอง มีโรงเรียนประถมศึกษาในสังกัดเทศบาล จำนวน 1 แห่ง และสังกัดสำนักงานเขตพื้นที่การศึกษาบุรีรัมย์ เขต 3 จำนวน 6 แห่ง โรงเรียนมัธยมศึกษา จำนวน 1 แห่ง ศูนย์การศึกษานอกโรงเรียนจำนวน 1 แห่ง วิทยาลัยการอาชีพ จำนวน 1 แห่ง โรงเรียนเอกชน จำนวน 2 แห่ง ศูนย์พัฒนาเด็กเล็ก จำนวน 5 ศูนย์
 
 สาธารณสุข 
thumb|โรงพยาบาลนางรอง
 โรงพยาบาลในเขตเทศบาล
 รัฐบาล จำนวน 1 แห่ง (โรงพยาบาลนางรอง) เตียงคนไข้ จำนวน 257 เตียง
 เอกชน จำนวน 1 แห่ง เตียงคนไข้ จำนวน 150 เตียง
 ศูนย์บริการสาธารณสุข จำนวน 1 แห่ง
 คลีนิคเอกชน จำนวน 25 แห่ง
 แพทย์ จำนวน 41 คน อัตราส่วนแพทย์ ต่อประชาชน 1 :519
# ประเทศซูรินามในโอลิมปิก
ประเทศซูรินาม เข้าร่วมการแข่งขันกีฬาโอลิมปิกครั้งแรกในปี ค.ศ. 1960 และส่งนักกีฬาไปแข่งขันกีฬาโอลิมปิกฤดูร้อนส่วนใหญ่ตั้งแต่นั้นเป็นต้นมา ประเทศซูรินามพลาดการแข่งขันกีฬาโอลิมปิกฤดูร้อน 1964 และเข้าร่วมในการคว่ำบาตรโอลิมปิกฤดูร้อน 1980 ที่นำโดยชาวอเมริกัน ซูรินามไม่เคยเข้าร่วมการแข่งขันกีฬาโอลิมปิกฤดูหนาว นักกีฬาชาวซูรินามได้รับรางวัลสองเหรียญในการแข่งขันกีฬาโอลิมปิกฤดูร้อน

คณะกรรมการโอลิมปิกแห่งชาติของซูรินามก่อตั้งขึ้นในปี ค.ศ. 1959 และได้รับการยอมรับจากคณะกรรมการโอลิมปิกสากลในปีเดียวกันนั้น

 สรุปเหรียญรางวัล 

 โอลิมปิกฤดูร้อน 

 ปีการแข่งขัน นักกีฬา ทอง เงิน ทองแดง รวม อันดับ   1  0  0  0  0  –   ไม่ได้เข้าร่วม   1  0  0  0  0  –   2  0  0  0  0  –   3  0  0  0  0  –   ไม่ได้เข้าร่วม   5  0  0  0  0  –   6  1  0  0  1  29   6  0  0  1  1  54   7  0  0  0  0  –   4  0  0  0  0  –   4  0  0  0  0  –   4  0  0  0  0  –   5  0  0  0  0  –   6  0  0  0  0  –   3  0  0  0  0  –   5  0  0  0  0  –   อนาคต  รวม  1  0  1  2  113
# เทศบาลเมืองวารินชำราบ
เทศบาลเมืองวารินชำราบ เป็นเทศบาลเมืองตั้งอยู่ที่อำเภอวารินชำราบ จังหวัดอุบลราชธานี มีอาณาเขตครอบคลุมเขตตำบลวารินชำราบทั้งหมด โดยห่างจากเทศบาลนครอุบลราชธานีเพียงแค่ 2 กิโลเมตรเท่านั้น และเป็นเมืองที่ใหญ่อันดับ 2 ของจังหวัดอุบลราชธานี รองจากเทศบาลนครอุบลราชธานี เป็นเมืองที่มีความสำคัญทางด้านเศรษฐกิจอย่างมากในจังหวัดอุบลราชธานี

 ประวัติ 
 เทศบาลเมืองวารินชำราบเดิมชื่อ "บ้านคำน้ำแซบ" ต่อมาเป็นชุมชนที่มีความสำคัญ กระทรวงมหาดไทยจึงได้ประกาศใช้ในราชกิจานุเบกษา เล่มที่ 45 ตอนที่ 76 ลงวันที่ 14 มีนาคม 2480 ยกฐานะบ้านคำน้ำแซบขึ้นเป็นเทศบาล โดยใช้ชื่อว่า เทศบาลตำบลธาตุ มีพื้นที่ 1 ตารางกิโลเมตรพระราชกฤษฎีกาจัดตั้งเทศบาลตำบลธาตุ จังหวัดอุบลราชธานี พุทธศักราช ๒๔๘๐ พระราชกฤษฎีกาจัดตั้งเทศบาลตำบลธาตุ จังหวัดอุบลราชธานี พุทธศักราช ๒๔๘๐] โดยมีนายกเทศมนตรีคนแรกคือพระยาประทุมเทพภักดี
 ต่อมา พ.ศ. 2486 ได้ประกาศในราชกิจานุเบกษา เล่มที่ 60 ตอนที่ 44 ลงวันที่ 24 สิงหาคม 2486 ได้ทำการเปลี่ยนชื่อจาก เทศบาลตำบลธาตุ เป็น เทศบาลตำบลวารินชำราบพระราชกฤษฎีกาเปลี่ยนชื่อเทศบาลตำบลธาตุ จังหวัดอุบลราชธานี เป็นเทศบาลตำบลวารินชำราบ จังหวัดอุบลราชธานี พุทธศักราช ๒๔๘๖ เพื่อให้ตรงกับชื่อของอำเภอวารินชำราบ
 พ.ศ. 2490 มีพระราชกฤษฎีกาขยายเขตเทศบาลเพิ่มขึ้นอีก มีเนื้อที่ 5.7 ตารางกิโลเมตรพระราชกฤษฎีกาเปลี่ยนแปลงเขตเทศบาลตำบลวารินชำราบ จังหวัดอุบลราชธานี พ.ศ. ๒๕๐๙
 พ.ศ. 2534 มีพระราชกฤษฎีกาขยายเขตเทศบาลเพิ่มขึ้นอีก มีเนื้อที่ 12.9 ตารางกิโลเมตรพระราชกฤษฎีกาเปลี่ยนแปลงเขตเทศบาลตำบลวารินชำราบ จังหวัดอุบลราชธานี (ฉบับที่ ๒) พ.ศ. ๒๕๓๔	 โดยมีผลบังคับใช้ตั้งแต่วันที่ 1 มกราคม 2535 ถึงปัจจุบัน
 พ.ศ. 2538 มีพระราชกฤษฎีกายกฐานะจากเทศบาลตำบลวารินชำราบเป็น เทศบาลเมืองวารินชำราบ เป็นต้นมาพระราชกฤษฎีกาจัดตั้งเทศบาลเมืองวารินชำราบ จังหวัดอุบลราชธานี พ.ศ. ๒๕๓๘

 ตราประจำเทศบาล 
 ตราประจำเทศบาลเมืองวารินชำราบเป็นรูป "พระแม่ธรณีหลั่งน้ำสังข์" หมายถึง มีน้ำไหลตลอดไม่ขาด ข้อเท็จจริงแล้วในเขตเทศบาลเมืองวารินชำราบมีลำธารเล็ก ๆ เรียกว่า ลำคำน้ำแซบ ไหลผ่านเป็นลำธารที่มีน้ำซับไหลซึมจากใต้พื้นดินอยู่ชั่วตลอดนาตาปี ก่อให้เกิดความอุดมสมบูรณ์ต่อท้องถิ่นและประชาชนทั่วไปได้ใช้น้ำตลอดทั้งปี

 การศึกษา 
สถานศึกษาในสังกัดเทศบาลเมืองวารินชำราบ 3 โรงเรียน คือ
 โรงเรียนเทศบาลวารินวิชาชาติ
 โรงเรียนเทศบาลบ้านสุขสำราญ
 โรงเรียนเทศบาลบ้านหนองตาโผ่นมิตรภาพที่ 5

 การคมนาคม 
 ทางบกในเขตเทศบาลเมืองวารินชำราบ มีการบริการด้วยรถโดยสารสองแถวประจำทาง รถจักรยานยนต์รับจ้าง รถแท็กซี่มิเตอร์ และรถสามล้อเครื่อง  
 ทางรถไฟ โดยมีรถไฟบริการ ณ สถานีรถไฟอุบลราชธานี จากกรุงเทพมหานคร (หัวลำโพง) - อุบลราชธานี ทุกวัน
# เทศบาลเมืองพิบูลมังสาหาร
เทศบาลเมืองพิบูลมังสาหาร เป็นเทศบาลเมืองแห่งหนึ่งในตั้งอยู่ในอำเภอพิบูลมังสาหาร จังหวัดอุบลราชธานี ครอบคลุมพื้นที่ตำบลพิบูลทั้งตำบล ตั้งอยู่ในแหล่งอารยธรรม ธรรมชาติ และสถานที่ท่องเที่ยว

 ประวัติ 
เมื่อวันที่ 29 กันยายน พ.ศ. 2482 ได้มีพระราชกฤษฎีกายกฐานะจากตำบลพิบูลมังสาหารขึ้นเป็น "เทศบาลตำบลพิบูลมังสาหาร" ที่มีเนื้อที่ในขณะนั้น 197 ตารางกิโลเมตร

วันที่ 1 มีนาคม พ.ศ. 2494 กระทรวงมหาดไทยเห็นว่าเทศบาลตำบลพิบูลมังสาหารมีท้องที่กว้างขวางเกินไป จึงได้มีพระราชกฤษฎีกาเปลี่ยนแปลงพื้นที่เขตเทศบาลตำบลพิบูลมังสาหารเหลือเพียงแค่ 6 ตารางกิโลเมตรในปัจจุบัน

กระทั่งในปี พ.ศ. 2547 ได้รับการยกฐานะเป็น เทศบาลเมืองพิบูลมังสาหาร

 ที่ตั้ง 
เทศบาลเมืองพิบูลมังสาหารเป็นเทศบาลขนาดเล็ก (ชั้น 4 ข) ซึ่งห่างจากจังหวัดอุบลราชธานีไปทางทิศตะวันออกประมาณ 45 กิโลเมตร โดยมีอาณาเขตคือ
 ทิศเหนือ ติดกับแม่น้ำมูล
 ทิศใต้ ติดกับตำบลกุดชมภู
 ทิศตะวันออก ติดกับแม่น้ำมูลและตำบลกุดชมภู
 ทิศตะวันตก ติดกับตำบลโพธิ์ไทร
# เทศบาลเมืองเดชอุดม
เทศบาลเมืองเดชอุดม เป็นเทศบาลเมืองหนึ่งในสี่แห่งของจังหวัดอุบลราชธานี ตั้งอยู่ในอำเภอเดชอุดม ครอบคลุมพื้นที่บางส่วนของตำบลเมืองเดช ได้รับการยกฐานะเป็นเทศบาลเมืองเมื่อ พ.ศ. 2550 มีจำนวนประชากรในพื้นที่ประมาณ 14,700 คน

 ประวัติ 
ชุมชนเมืองเดชอุดมเดิมเป็นเขต สุขาภิบาลเมืองเดช เมื่อวันที่ 15 ตุลาคม พ.ศ. 2499 ต่อมาได้เปลี่ยนแปลงเป็น เทศบาลตำบลเมืองเดช ตามผลกฎหมายพระราชบัญญัติเปลี่ยนแปลงฐานะจากสุขาภิบาลเป็นเทศบาลเมื่อวันที่ 24 กุมภาพันธ์ พ.ศ. 2542 หลังจากนั้นได้รับการยกฐานะอีกครั้งหนึ่งเป็น เทศบาลเมืองเมืองเดช ตามประกาศกระทรวงมหาดไทย เมื่อวันที่ 5 เมษายน พ.ศ. 2550 และได้เปลี่ยนแปลงชื่อเป็น เทศบาลเมืองเดชอุดม ตั้งแต่วันที่ 16 กรกฎาคม พ.ศ. 2551 เป็นต้นมาส่วนวิจัยและพัฒนาระบบรูปแบบและโครงสร้าง. สำนักพัฒนาระบบรูปแบบและโครงสร้าง. กรมส่งเสริมการปกครองท้องถิ่น. สรุปข้อมูลเกี่ยวกับการเปลี่ยนชื่อองค์กรปกครองส่วนท้องถิ่น ปีงบประมาณ 2551.
# ริอ็อตออนแอนเอมพีตีสตรีต
ริอ็อตออนแอนเอมพีตีสตรีต  เป็นอัลบั้มชุดที่ 2 ของคู่ดูโอจากนอร์เวย์ คิงส์ออฟคอนวีเนียนซ์ ในอัลบั้มนี้มี 2 เพลงที่ร่วมงานกับศิลปินชาวแคนาดาที่ชื่อ ไฟสต์ อัลบั้มติดชาร์ตสูงสุดอันดับ 2 ในนอร์เวย์ และอันดับ 49 ในสหราชอาณาจักร 

 รายชื่อเพลง 
 "Homesick" – 3:13
 "Misread" – 3:08
 "Cayman Islands" – 3:02
 "Stay Out of Trouble" – 5:04
 "Know How" (feat. Feist) – 3:58
 "Sorry or Please" – 3:47
 "Love Is No Big Truth" – 3:48
 "I'd Rather Dance with You" – 3:29
 "Live Long" – 2:57
 "Surprise Ice" – 4:23
 "Gold in the Air of Summer" – 3:33
 "The Build-Up" (feat. Feist) – 4:05
# ประเทศอุรุกวัยในโอลิมปิก
ประเทศอุรุกวัย เข้าร่วมการแข่งขันกีฬาโอลิมปิกครั้งแรกในปี ค.ศ. 1924 และส่งนักกีฬาเข้าร่วมการแข่งขันกีฬาโอลิมปิกฤดูร้อนทุกครั้งตั้งแต่นั้นมา ยกเว้นเมื่อครั้งที่พวกเขาคว่ำบาตรโอลิมปิกฤดูร้อน 1980 ได้เข้าร่วมการแข่งขันกีฬาโอลิมปิกฤดูหนาวเพียงครั้งเดียวในปี ค.ศ. 1998

นักกีฬาอุรุกวัยได้รับรางวัล 10 เหรียญโดยมีเหรียญทอง 2 เหรียญในกีฬาฟุตบอล

คณะกรรมการโอลิมปิกแห่งชาติของอุรุกวัยก่อตั้งขึ้นในปี ค.ศ. 1923 และได้รับการยอมรับจากคณะกรรมการโอลิมปิกสากลในปีเดียวกัน

 สรุปเหรียญรางวัล 

 โอลิมปิกฤดูร้อน 

 ปีการแข่งขัน นักกีฬา ทอง เงิน ทองแดง รวม อันดับ   33  1  0  0  1  19   22  1  0  0  1  24   2  0  0  1  1  26   37  0  0  0  0  -   61  0  1  1  2  26   32  0  0  2  2  37   21  0  0  1  1  56   34  0  0  0  0  -   23  0  0  1  1  35   27  0  0  0  0  -   13  0  0  0  0  -   9  0  0  0  0  -   ไม่ได้เข้าร่วม   18  0  0  0  0  -   15  0  0  0  0  -   16  0  0  0  0  -   14  0  0  0  0  -   14  0  1  0  1  64   15  0  0  0  0  -   12  0  0  0  0  -   29  0  0  0  0  -   17  0  0  0  0  -   11  0  0  0  0  -   อนาคต   รวม  2  2  6  10  90
# กรุสมบัติมิลเดนฮอลล์
กรุสมบัติมิลเดนฮอลล์  เป็นกรุสมบัติกรุใหญ่ของเครื่องเงินแบบโรมัน 34 ชิ้นที่ขุดพบในบริเวณมิลเดนฮอลล์, ซัฟโฟล์คในอังกฤษในเดือนมกราคมปี ค.ศ. 1942

กรุสมบัติมิลเดนฮอลล์ขุดพบกอร์ดอน บุชเชอร์ไถนาไปพบก่อนที่จะทำการขุดขึ้นมาด้วยความช่วยเหลือของซิดนีย์ ฟอร์ด แต่ผู้พบทั้งสองคนก็ไม่ทราบถึงคุณค่าของสิ่งที่พบจนได้ข่าวจากเจ้าหน้าที่อีกหลายปีให้หลัง ในปี ค.ศ. 1946 การค้นพบก็ได้รับการประกาศอย่างเป็นทางการและทางพิพิธภัณฑ์บริติชก็ได้ทำการขวนขวายหาซื้อมาเป็นเจ้าของ

ปัจจุบันสมบัติที่ขุดได้จากกรุสมบัติมิลเดนฮอลล์ตั้งแสดงอยู่ที่พิพิธภัณฑ์แห่งมิลเดนฮอลล์ในประเทศอังกฤษ สมบัติที่พบในกรุประกอบด้วย

 ประวัติ 
เชื่อกันว่ากรุสมบัติมิลเดนฮอลล์ถูกฝังไว้ตั้งแต่คริสต์ศตวรรษที่ 4 สมบัติที่พบในกรุประกอบด้วย “Great Dish” หรือ “จานบาคคัส” ซึ่งเป็นตัวอย่างของงานเครื่องเงินอันวิจิตรของศิลปะโรมันของกลางคริสต์ศตวรรษที่ 4 ที่มีเส้นผ่าศูนย์กลาง 605 มิลลิเมตร และ หนัก 8256 กรัม จานเงินเป็นเป็นภาพเทพบาคคัสและตกแต่งด้วยแถบกว้างรอบเป็นภาพเกี่ยวกับการเฉลิมฉลองของบาคคัส และที่หัวใจของภาพเป็นการแข่งขันการดื่มเหล้าระหว่างบาคคัสและเฮอร์คิวลีสผู้เมามายจนไม่มีสติสัมปชัญญะจนถึงกับต้องประคอง แถบในเป็นนิเรียดล้อมรอบพฤกษาพักตร์ของพระสมุทรโอเชียนัส

สิ่งอื่น ๆ นอกไปจาก “จานบาคคัส” ก็เป็นสิ่งของที่คล้ายคลึงกันที่เป็นสิ่งตกแต่งสำหรับงานเลี้ยงที่รวมทั้งจานเครื่องถมแบนที่ตกแต่งเป็นลายเรขาคณิต, จานแบนใหญ่ที่ตกแต่งด้วยภาพของเทพแพน และ เมนาด, ชามคุ่มมีฝาปิดที่ตกแต่งด้วยเซนทอร์ และ สัตว์ป่า และ ชามคุ่มที่มีขอบบานออกไป, ทัพพี และ ช้อน แม้ว่าการตกแต่งส่วนใหญ่จะเป็นศิลปะแบบคลาสสิก แต่ช้อนสามช้อนมีคริสต์สัญลักษณ์ “Chi-Rho” ซึ่งเป็นสัญลักษณ์ที่หมายถึงพระเยซูที่เป็นอักษรอัลฟา และ โอเมกาไขว้กันที่หมายถึง “พระผู้เป็นจุดเริ่มและจุดจบ” เชื่อกันว่าสิ่งมีค่าเหล่านี้มาจากบริเวณเมดิเตอร์เรเนียน

โรอัลด์ ดาห์ลเขียนบทความเกี่ยวกับการพบกรุสมบัติมิลเดนฮอลล์ที่พิมพ์ครั้งแรกในหนังสือพิมพ์ “แซเทอร์เดย์อีฟนิงโพสต์”Dahl, Roald (1947). "The Mildenhall Treasure" in Saturday Evening Post (20 September): 20-21, 93-4, 96-7, 99. และต่อมาในชื่อ “กรุสมบัติมิลเดนฮอลล์” ในหนังสือรวมเรื่องสั้น “The Wonderful Story of Henry Sugar and Six More” ในเรื่องที่รอนัลด์ ดาห์ลเขียนฟอร์ดทราบถึงความสำคัญของสิ่งที่ขุดพบ และไม่อาจจะทนกับการพรากจากสิ่งที่พบได้จึงได้เก็บไว้อย่างเงียบ ๆ แต่มีผู้มาเยี่ยมเยือนไปเห็นชิ้นที่ไม่ได้เก็บไว้เข้า ฉะนั้นจึงทำให้บุชเชอร์ไม่มีสิทธิที่จะเรียกร้องเงินรางวัลจากรัฐบาลสำหรับผู้พบของมีค่าได้
# อนุสรณ์อับซาโลม
อนุสรณ์อับซาโลม (,) คืออนุสรณ์โบราณที่สร้างด้วยหินที่มีหลังคาเป็นกรวยแหลม อนุสรณ์อับซาโลมตั้งอยู่ในหุบเขาคิดรอนในเยรูซาเลมในอิสราเอล แม้ว่าเดิมจะกล่าวกันว่าเป็นอนุสรณ์ของอับซาโลมพระราชโอรสผู้ทรงเป็นปฏิปักษ์ต่อกษัตริย์ดาวิด (ราว 1000 ปีก่อนคริสต์ศักราช) แต่นักวิชาการเมื่อไม่นานมานี้ค้านว่าเป็นสิ่งที่สร้างขึ้นในคริสต์ศตวรรษที่ 1

 แหล่งข้อมูลอื่น 

Virtual Tour of Jerusalem. Offers 360-degree view from front of Absalom's Pillar.
# มะเร็งตับ
มะเร็งตับ หมายถึงมะเร็งที่เกิดขึ้นในตับ ชนิดที่พบบ่อยที่สุดคือชนิดที่เป็นการแพร่กระจายของมะเร็งที่เกิดขึ้นในตำแหน่งอื่นก่อนมายังตับ ผู้ป่วยอาจมีอาการคลำได้ก้อนหรือเจ็บปวดที่บริเวณชายโครงด้่านขวา (ตำแหน่งของตับ) ท้องมาน ดีซ่าน ฟกช้ำง่าย น้ำหนักลด หรืออ่อนเพลียได้

สาเหตุที่พบบ่อยของการเกิดมะเร็งตับ คือ ตับแข็ง ซึ่งอาจเกิดจากการติดเชื้อไวรัสตับอักเสบชนิดบีหรือซี หรือเกิดจากการดื่มแอลกอฮอล์ สาเหตุอื่นเช่นการกินอาหารที่ปนเปื้อนสารอะฟลาท็อกซิน โรคไขมันพอกตับ และพยาธิในตับ มะเร็งตับชนิดที่พบบ่อยที่สุดคือมะเร็งเซลล์ตับ (HCC) คิดเป็นจำนวนผู้ป่วย 80% และรองลงมาคือมะเร็งท่อน้ำดี ชนิดอื่นๆ เช่น มิวซินัสซิสติกนีโอพลาสซึม และเนื้องอกภายในท่อน้ำดี ชนิดปาปิลลารี การวินิจฉัยทำได้โดยอาศัยประวัติและผลการตรวจร่างกาย ร่วมกับการตรวจเลือดและการตรวจภาพถ่ายรังสี โดยการตรวจยืนยันนั้นต้องใช้การตรวจชิ้นเนื้อ

การป้องกันทำได้โดยการเสริมภูมิคุ้มกันต่อไวรัสตับอักเสบบี และการรักษาผู้ป่วยตับอักเสบจากไวรัสบีหรือซีอย่างเหมาะสม มีการแนะนำให้ดำเนินการคัดกรองหามะเร็งตับในผู้ป่วยโรคตับเรื้อรัง การรักษาอาจทำได้โดยการผ่าตัดเอาก้อนเนื้อออก การรักษามุ่งเป้า การฉายแสง การอะเบลชัน การอุดหลอดเลือด หรือการผ่าตัดปลูกถ่ายตับ ขึ้นอยู่กับอาการของผู้ป่วยแต่ละราย หากก้อนเนื้อมีขนาดเล็กมากอาจใช้วิธีติดตามอาการไปก่อนได้

มะเร็งตับแบบปฐมภูมิเป็นมะเร็งที่พบบ่อยเป็นอันดับ 6 ทั่วโลก คิดเป็นจำนวน 6% ของผู้ป่วยมะเร็งทั้งหมด และเป็นมะเร็งที่เป็นสาเหตุของการเสียชีวิตจากมะเร็งในลำดับที่ 2 คิดเป็น 9% ของผู้ป่วยมะเร็งที่เสียชีวิต ปี 2012 มีผู้ป่วยมะเร็งตับ 782,000 คน และปี 2015 มีผู้เสียชีวิตจากมะเร็งตับ 810,500 คน โดยเป็นมะเร็งตับที่เกิดจากตับอักเสบไวรัสบี 263,000 คน, จากการดื่มแอลกอฮอล์ 245,000 คน, และจากตับอักเสบไวรัสซี 167,000 คน ในพื้นที่ที่มีความชุกของการติดเชื้อตับอักเสบบีหรือซีมาก ก็จะมีผู้ป่วยมะเร็งตับมากตามไปด้วย เช่นที่พบในทวีปเอเชียและทวีปแอฟริกาตอนใต้ ผู้ป่วยมะเร็งเซลล์ตับส่วนใหญ่เป็นเพศชาย ส่วนใหญ่วินิจฉัยได้ที่อายุ 55-65 ปี อัตรารอดชีวิตห้าปีในสหรัฐอเมริกาอยู่ที่ 18%
หมวดหมู่:มะเร็งระบบทางเดินอาหาร
# ฟังก์ชันสี่เหลี่ยมมุมฉาก
ฟังก์ชันสี่เหลี่ยมมุมฉาก  หรือชื่ออื่นเช่น พัลส์หนึ่งหน่วย (unit pulse) พัลส์สี่เหลี่ยมจัตุรัส (square pulse) ฟังก์ชันรถตู้แบบบรรทัดฐาน (normalized boxcar function) คือ ฟังก์ชันที่นิยามว่า

เป็นฟังก์ชันขั้นบันไดอย่างง่ายฟังก์ชันหนึ่ง การนิยามฟังก์ชันแบบอื่นอาจนิยามให้  มีค่าเป็น 0 หรือ 1 หรือไม่นิยาม เรายังสามารถแปลงฟังก์ชันสี่เหลี่ยมมุมฉากให้เป็นรูปแบบฟังก์ชันขั้นบันไดเฮฟวีไซด์  ได้ดังนี้

หรืออีกรูปแบบหนึ่งคือ

การแปลงฟูรีเยแบบยูนิแทรีของฟังก์ชันสี่เหลี่ยมมุมฉากคือ

และ

เมื่อ "sinc" หมายถึงฟังก์ชันไซน์คาร์ดินัลแบบบรรทัดฐาน (normalized sinc function)

เราสามารถนิยามฟังก์ชันสามเหลี่ยมได้จากสังวัตนาการระหว่างฟังก์ชันสี่เหลี่ยมมุมฉากสองฟังก์ชันดังนี้
# คัสเตลลา
คัสเตลลา (castella) เป็นเค้กฟองน้ำของญี่ปุ่นที่เป็นที่นิยม ทำมาจากน้ำตาล แป้ง ไข่ และมิซึอาเมะ มีจำหน่ายทั่วไปตามเทศกาลและร้านค้าริมถนน

คัสเตลลานำเข้ามายังญี่ปุ่นโดยพ่อค้าชาวโปรตุเกสเมื่อศตวรรษที่ 16 ปัจจุบันเป็นขนมหวานที่มีชื่อเสียงของนางาซากิ ชื่อ " คัสเตลลา" มีที่มาจากคำในภาษาโปรตุเกสคำว่า "Pão de Castela" แปลว่า "ขนมปังจากกัสติยา" ปกติแล้วจะจำหน่ายในกล่องรูปทรงยาว บรรจุคัสเตลลาขนาดยาวประมาณ 27 เซนติเมตร คัสเตลลามีบางส่วนที่คล้ายคลึงกับเค้กมาเดรา (Madeira cake) ที่มีที่มาจากโปรตุเกสเช่นกัน แต่ขนมหวานที่ใกล้เคียงที่สุดคือ "เปาดือลอ" (pão-de-ló) ซึ่งเป็นเค้กของโปรตุเกส

 ประวัติ 
เมื่อศตวรรษที่ 16 โปรตุเกสได้เริ่มการค้าและเผยแพร่ศาสนาในญี่ปุ่น ขณะนั้นนะงะซะกิเป็นเมืองท่าเพียงแห่งเดียวในญี่ปุ่นที่เปิดรับการค้าจากต่างชาติ ชาวโปรตุเกสได้นำสิ่งใหม่ ๆ เข้ามายังญี่ปุ่นมากมาย เช่น ปืน ยาสูบ ฟักทอง รวมทั้งคัสเตลลาซึ่งมีข้อดีที่สามารถเก็บรักษาไว้ได้นาน จึงเหมาะเป็นอาหารสำหรับกะลาสีที่ต้องออกทะเลเป็นเวลาหลายเดือน ในยุคเอโดะ น้ำตาลมีราคาแพง จึงทำให้คัสเตลลามีราคาแพงตามไปด้วย และตระกูลโทกูงาวะได้มอบคัสเตลลาแก่ผู้แทนทางการทูตในจักรพรรดิเพื่อนำไปถวายBunmeidou History of Castella   เมื่อเวลาผ่านไป รสชาติของคัสเตลลาก็ได้รับการปรับเปลี่ยนให้เข้ากับรสนิยมของชาวญี่ปุ่นมากขึ้น

 รูปแบบ 
คัสเตลลาทำมาจากส่วนประกอบจากธรรมชาติ ซึ่งให้รสชาติที่เรียบง่ายที่ชาวญี่ปุ่นจำนวนมากชื่นชอบ แต่ปัจจุบันก็มีคัสเตลลาหลายแบบที่ทำมาจากส่วนประกอบที่แตกต่างกัน เช่น ผงชาเขียว น้ำตาลทรายแดง น้ำผึ้ง ซึ่งอาจทำเป็นรูปทรงแตกต่างกันอย่างเช่น "เบบีคัสเตลลา" (baby castella) ที่ทำเป็นขนาดพอดีคำ เป็นที่นิยมในเทศกาล
# สมเด็จพระเจ้าทิริดาทีสที่ 1 แห่งอาร์เมเนีย
สมเด็จพระเจ้าทิริดาทีสที่ 1 แห่งอาร์เมเนีย (,.) เป็นพระมหากษัตริย์แห่งราชอาณาจักรอาร์เมเนีย ผู้ครองราชย์ตั้งแต่ปี ค.ศ. 53 พระองค์ทรงเป็นผู้ก่อตั้งราชวงศ์อาร์ชาคูนิ

 ข้อมูลเพิ่มเติม  
 ราชอาณาจักรอาร์เมเนีย
# สมเด็จพระเจ้าลีโอที่ 2 แห่งอาร์เมเนีย
สมเด็จพระเจ้าลีโอที่ 2 แห่งอาร์เมเนีย  ที่บางครั้งจะนับเป็นลำดับที่ 3 เป็นพระมหากษัตริย์แห่งราชอาณาจักรอาร์เมเนียแห่งซิลิเคียแห่งราชวงศ์แลมพรอน ผู้ครองราชย์ตั้งแต่ปี ค.ศ. 1269 จนCambridge Medieval History, Volume IV, p. 634/ค.ศ. 1270 จนถึง ค.ศ. 1289